Musím elektrický bojler na vodu na chalupe na konci sezóny zazimovať?
Pod chalupou máme na mysli akýkoľvek objekt, ktorý nie je v zime obývaný. V tomto smere je dôležitá spoľahlivá ochrana pred zamrznutím bojlera. Pozor, funguje iba vtedy, keď je bojler zapojený v elektrickej sieti. Ak teda na chalupe na zimu vypínate elektrinu alebo hrozí riziko jej trvalého výpadku, je rozumné bojler vypustiť. Ak by v ňom zamrzla voda, na 99 % by ste museli kupovať nový spotrebič.
Anódová či horčíková tyč, tzv. obetavá anóda, alebo horčíková doštička by mala byť súčasťou každého bojlera. Ide o komponent, z ktorého postupne ubúdajú malé čiastočky. Je vyrobený z magnézia a slúži na ochranu elektrolytickej korózie vody, čo je poškodenie spôsobené minerálmi. V prvom rade by ste si mali pre istotu overiť, či sa v danom bojleri anódová tyč nachádza. V rade druhom sa zamerajte na jej typ. Na výber máte klasické tyče, ktoré je nutné vymeniť každých 1 až 5 rokov, čo sa odvíja najmä od tvrdosti vašej vody, a bezúdržbové tyče s vlastným zdrojom napätia a neobmedzenou životnosťou.